এই নিবন্ধটি ভাষা সম্পর্কিত; একই বানানের অন্যান্য নিবন্ধের জন্য ধাতু (দ্ব্যর্থতা নিরসন) দেখুন।

| বাংলা ব্যাকরণ |
| --- |
| ইতিহাস |
| ধ্বনিতত্ত্ব |
| * বাংলা বর্ণমালা
* ধ্বনির পরিবর্তন
* ণত্ব বিধান ও ষত্ব বিধান
* সন্ধি
* বাংলা উচ্চারণের নিয়ম
* বাংলা শ্বাসাঘাত
 |
| রূপতত্ত্ব/শব্দতত্ত্ব |
| * শব্দ
* পদ
* উপসর্গ
* প্রকৃতি ও প্রত্যয়
* ধাতু
* ধাতুগণ
* বচন
* শব্দদ্বিত্ব
* বাংলা শব্দভাণ্ডার
* অনুসর্গ
* কারক
* বিভক্তি
* শব্দের শ্রেণীবিভাগ
* বাংলা অনুজ্ঞা
 |
| বাক্যতত্ত্ব |
| * বাচ্য
* উক্তি ও উক্তি পরিবর্তন
* বাগধারা
* প্রবাদ-প্রবচন
* যতিচিহ্ন
 |
| অর্থতত্ত্ব |
| * অভিধানতত্ত্ব
 |
| 
ছন্দ ও অলংকার |
| * বাংলা ছন্দ
* বাংলা অলংকার
 |
| * দে
* স
 |

ব্যাকরণ শাস্ত্রে, **ক্রিয়ামূল** বলতে ক্রিয়াপদের অবিভাজ্য বা মূল অংশের অন্তর্নিহিত ভাবটির দ্যোতনা  করে অথবা বিশ্লেষণ করা যায় না এ রকম যে ক্ষুদ্রতম ধ্বনিসমষ্টি ক্রিয়ার বস্তু বা গুণ বা অবস্থানকে বুঝায়। ক্রিয়ামূলকে **ধাতু**ও বলে। ক্রিয়ামূল বা ধাতু নির্দেশ করতে মূল শব্দের পূর্বে "√" করণী চিহ্ন ব্যবহার করা হয়।

প্রকারভেদ
---------

ক্রিয়ামূল বা ধাতু প্রধানত তিন প্রকার।

* **মৌলিক ধাতু**
	+ বাংলা ধাতু
	+ সংস্কৃত ধাতু
	+ বিদেশি ধাতু
* **সাধিত ধাতু**
	+ নাম ধাতু
	+ প্রযোজক ধাতু বা ণিজন্ত ধাতু
	+ কর্মবাচ্যের ধাতু
* **যৌগিক বা সংযোগমূলক ধাতু**
	+ বিশেষ্যের সাথে যুক্ত হওয়া ধাতু
	+ বিশেষণের সাথে যুক্ত হওয়া ধাতু
	+ ধ্বন্যাত্মক অব্যয়ের সাথে যুক্ত হওয়া ধাতু

### মৌলিক বা সিদ্ধ ধাতু

যেসকল ধাতুকে ভাঙা বা বিশ্লেষণ করা যায় না তাদের **মৌলিক** বা **সিদ্ধ ধাতু** বলে। উদাহরণ: √কর্‌, √চল, √দেখ্‌, √খেল,√পড়, √খা।

উৎস বিবেচনায় মৌলিক ধাতুগুলোকে তিন শ্রেণিতে ভাগ করা হয়: (ক) বাংলা ধাতু (খ) সংস্কৃত ধাতু এবং (গ) বিদেশি ধাতু

### সাধিত ধাতু

কোনো মৌলিক ধাতু কিংবা নাম শব্দের সাথে আ প্রত্যয় যুক্ত হয়ে যে ধাতু গঠিত হয় তাকে **সাধিত ধাতু** বলে। উদাহরণ: √কর + আ = √করা, √দেখ্‌ + আ = √দেখা, √পড়্+আ= √পড়া।

### সংযোগমূলক বা যৌগিক ধাতু

বিশেষ্য , বিশেষণ ও ধ্বনাত্বক অব্যয়ের সাথে √কর্, √দে, √হ, √পা ইত্যাদি মৌলিক ধাতু যুক্ত হয়ে যে ধাতু গঠন করে তাকে **সংযোগমূলক** বা **যৌগিক ধাতু** বলে। উদাহরণ: পূজা কর্‌, রাজি হ, কষ্ট পা, শাস্তি দে।

### অন্যান্য ধাতুসমূহ

#### নাম ধাতু

নাম শব্দ অর্থাৎ বিশেষ্য, বিশেষণ, অব্যয় প্রভৃতি শব্দ কখনও কখনও প্রত্যয়যোগে, কখনওবা প্রত্যয় যুক্ত না হয়ে ক্রিয়ারূপে ব্যবহৃত হয়, এ ধরনের ক্রিয়ার মূলকে **নাম ধাতু** বলে। উদাহরণ: জুতা > জুতানো, বেত > বেতানো, হাত > হাতানো, বাঁকা > বাঁকানো।

#### ণিজন্ত বা প্রযোজক ধাতু

মৌলিক ধাতুর সাথে 'আ' বা 'ওয়া' যুক্ত হয়ে **ণিজন্ত** বা **প্রযোজক ধাতু** গঠিত হয়। উদাহরণ: √কর + আ =করা। *যা কিছু হারায় , গিন্নী বলেন, "কেষ্টা বেটাই চোর"*, এখানে *হারায়* হলো প্রযোজক ধাতু। এটা এক ধরনের সাধিত ধাতু।

#### ধ্বন্যাত্মক ধাতু

ধাতুরূপে ব্যবহৃত অনুকার (অনুকার = সাদৃশ্যকরণ, অনুকরণ) ধ্বনিকে **ধ্বন্যাত্মক ধাতু** বলে। উদাহরণ: ফোঁসা, হাঁপা, মচ্‌মচা, টল্‌টলা।

### নঞ্‌র্থক ধাতু

"অস্তি" বাচক √হ ধাতুর পূর্বে নঞ্‌র্থক 'ন' শব্দের যোগে গঠিত √নহ্‌ ধাতুকে **নঞ্‌র্থক ধাতু** বলে। উদাহরণ: নহি, নই, নহ, নও, নহে, নয়।

ধাতুর মূল
---------

শব্দ বা ধাতুর মূলকে **প্রকৃতি** বলে। সাধারণ অর্থে শব্দের মূল বলতে মৌলিক শব্দকে এবং ধাতুর মূল বলতে সিদ্ধ বা মৌলিক ধাতুকেই বুঝায়। উদাহরণ: "দোকান" শব্দের মূল "দোকান", "ঢাকা" শব্দের মূল "ঢাকা" এবং √লিখ ধাতুর মূল "লিখ্‌", √কর ধাতুর মূল "কর্"।

প্রকৃতি দুই প্রকার। যথা-

#### ২. ক্রিয়া-প্রকৃতি:

ধাতু-প্রকৃতি বা ক্রিয়া-প্রকৃতি হলো ধাতুর মূল। ধাতু-প্রকৃতি বা ক্রিয়া-প্রকৃতি প্রত্যয় বা বিভক্তিযুক্ত না হয়ে শব্দরূপে ব্যবহৃত হয় না। যে সমস্ত ধাতু শব্দরূপে ব্যবহৃত হতে দেখা যায়, সেগুলোতে একটি "শূন্য প্রত্যয় (০)" যুক্ত আছে বলে ধরে নেওয়া হয় । উদাহরণ: লিখ্‌, কর্‌ ।

বিভিন্ন ধাতু
------------

মূল নিবন্ধ: ধাতুগণ
বাংলা ভাষার সমস্ত ধাতুকে **২০টি গণে** ভাগ করা হয়েছে। যথা:-

| ক্রমিক নং | ধাতুগণ | উদাহরণ |
| --- | --- | --- |
| ১ | হ-আদিগণ | হ (হওয়া), ল (লওয়া) ইত্যাদি। |
| ২ | খা-আদিগণ | খা (খাওয়া), ধা (ধাওয়া), পা (পাওয়া), যা (যাওয়া) ইত্যাদি। |
| ৩ | দি-আদিগণ | দি (দেওয়া), নি (নেওয়া) ইত্যাদি। |
| ৪ | শু-আদিগণ | চু (চোঁয়ানো), নু (নোয়ানো), ছু (ছোঁয়া) ইত্যাদি। |
| ৫ | কর্-আদিগণ | কর্ ( করা), কম্ (কমা), গড় (গড়া), চল (চলা) ইত্যাদি। |
| ৬ | কহ্-আদিগণ | কহ্ (কহা), সহ্ (সহা), বহ্ (বহা) ইত্যাদি। |
| ৭ | কাট্-আদিগণ | গাঁথ্, চাল্, আক্, বাঁধ্, কাঁদ্ ইত্যাদি। |
| ৮ | গাহ্-আদিগণ | চাহ্, বাহ্, নাহ্ (নাহান>স্নান) ইত্যাদি। |
| ৯ | লিখ্-আদিগণ | কিন্, ঘির্, জিত্, ফির্, ভিড়্, চিন্ ইত্যাদি। |
| ১০ | উঠ্-আদিগণ | উড়্, শুন্, ফুট্, খুঁজ্, খুল্, ডুব্, তুল্ ইত্যাদি। |
| ১১ | লাফা-আদিগণ | কাটা, ডাকা, বাজা, আগা (অগ্রসর হওয়া) ইত্যাদি। |
| ১২ | নাহা-আদিগণ | গাহা ইত্যাদি। |
| ১৩ | ফিরা-আদিগণ | ছিটা, শিখা, ঝিমা, চিরা ইত্যাদি। |
| ১৪ | ঘুরা-আদিগণ | উঁচা, লুকা, কুড়া (কুড়াচ্ছে) ইত্যাদি। |
| ১৫ | ধোয়া-আদিগণ | শোয়া, খোঁচা, খোয়া, গোছা, যোগা ইত্যাদি। |
| ১৬ | দৌড়া-আদিগণ | পৌঁছা, দৌড়া ইত্যাদি। |
| ১৭ | চটকা-আদিগণ | সমঝা, ধমকা, কচলা ইত্যাদি। |
| ১৮ | বিগড়া-আদিগণ | হিচড়া, ছিটকা, সিটকা ইত্যাদি। |
| ১৯ | উলটা-আদিগণ | দুমড়া, মুচড়া, উপচা ইত্যাদি। |
| ২০ | ছোবলা-আদিগণ | কোঁচকা, কোঁকড়া, কোদলা ইত্যাদি। |

প্রাতিপাদিক
-----------

**প্রতিপাদিক** হলো বিভক্তিহীন নাম-প্রকৃতি বা সাধিত শব্দ এবং বিভক্তিহীন তবে প্রত্যয়যুক্ত ক্রিয়ামূল বা ক্রিয়া-প্রকৃতি। প্রকৃতির সাথে প্রত্যয়ের যোগে যে শব্দ ও ক্রিয়ামূল গঠিত হয় তার নাম প্রাতিপাদিক। 

### নাম-প্রাতিপাদিক

বিভক্তহীন ও প্রত্যয়হীন কিংবা বিভক্তিহীন অথচ প্রত্যয়যুক্ত নাম-প্রকৃতিকে নাম প্রাতিপাদিক বলে। উদাহরণ: দোকান + দার = দোকানদার + কে = দোকানদারকে।

### ক্রিয়া-প্রাতিপাদিক

বিভক্তহীন ও প্রত্যয়যুক্ত ধাতু-প্রকৃতিকে ক্রিয়া-প্রাতিপাদিক বলে। উদাহরণ: কর্‌ + অ = করা + কে = করাকে

টীকা
----

1. ↑  দ্যোতনা= সূচনা, প্রকাশনা

তথ্যসূত্র
---------

1. ↑  ড.সুনীতিকুমার চট্টোপাধ্যায় (১৯৪২)। *ড.সুনীতিকুমার চট্টোপাধ্যায়*। কলকাতা: কলকাতা বিশ্ববিদ্যালয়। পৃষ্ঠা ৩৪৪।
2. ↑  "প্রাতিপাদিক" মানে যা দিয়ে শুরু করা হয়